ભારતીય ક્રિકેટ ટીમ હાલ ઇંગ્લેન્ડના પ્રવાસે છે અને ટેસ્ટ શ્રેણી દરમિયાન ભારતે કેવુ પ્રદર્શન કર્યું તે બધાની સામે છે. એક સમયે 1-0થી આગળ રહેલી ટીમ ઇન્ડિયાએ શ્રેણીને 3-1થી ગુમાવી દેતા દેશભરના ક્રિકેટ ચાહકો નિરાશ છે તો બીજી તરફ ક્રિકેટ દિગ્ગજો પણ ટીમ અને કોચની આકરી ટીકા કરી રહ્યાં છે, એવી પણ માંગ ઉઠી રહી છેકે ફ્લેચર પોતાના કાર્યમાં નિષ્ફળ નિવડ્યા છે અને તેમના સ્થાને નવા કોચની નિયુક્તિ કરવી જોઇએ.